Na temelju članka 75. stavak 6. Zakona o sportu („Narodne novine broj 141/22) i članka 30. Statuta Općine Vladislavci („Službeni glasnik“ Općine Vladislavci broj 3/13, 3/17, 2/18, 4/20, 5/20 – pročišćeni tekst, 8/20, 2/21 i 3/21 – pročišćeni tekst) Općinsko vijeće Općine Vladislavci na svojoj 49. sjednici održanoj dana 25. ožujka 2025. godine donosi

**ZAKLJUČAK**

**o usvajanju Izvješća o izvršenju**

**Programa javnih potreba u sportu na području Općine Vladislavci u 2024. godini**

1. Usvaja se Izvješće o izvršenju Programa javnih potreba u sportu na području Općine Vladislavci u 2024. godini, KLASA: 400-01/23-06/01, URBROJ: 2158-41-02-25-07 od 18. ožujka 2025.
2. Izvješće o izvršenju Programa javnih potreba u sportu na području Općine Vladislavci za 2024. godinu sastavni je dio ovog Zaključka.
3. Ovaj Zaključak ima biti objavljen u „Službenom glasniku“ Općine Vladislavci.

KLASA: 400-01/23-06/01

URBROJ: 2158-41-01-25-08

Vladislavci, 25. ožujka 2025.

**Predsjednik**

**Općinskog Vijeća**

Krunoslav Morović, v. r.

Na temelju članka 75. stavak 6. Zakona o sportu („Narodne novine broj 141/22) i članka 36. Statuta Općine Vladislavci („Službeni glasnik“ Općine Vladislavci broj 3/13, 3/17, 2/18, 4/20, 5/20 – pročišćeni tekst, 8/20, 2/21 i 3/21 – pročišćeni tekst) Općinski načelnik Općine Vladislavci dana 18. ožujka 2025. godine, podonosi

**IZVJEŠĆE**

**o izvršenju Programa javnih potreba u sportu na**

**području Općine Vladislavci za 2024. godinu**

**I.**

Općinsko vijeće Općine Vladislavci donijelo je Program javnih potreba u sportu na području Općine Vladislavci za 2024. godinu („Službeni glasnik“ Općine Vladislavci br. 12/23, 11/24 i 15/24).

Programom javnih potreba u sportu na području Općine Vladislavci za 2024. planirana su sredstva za financiranje javnih potreba u sportu za slijedeće namjene:

|  |  |  |
| --- | --- | --- |
| **R.BR.** | **OPIS** | **PLANIRANO u €** |
|  | Tekuće donacije sportskim udrugama | 45.585,50 |
|  | Rekonstrukcija postojećeg košarkaškog igrališta pri OŠ Vladislavci | 62.306,60 |
|  | Redovni servis i održavanje sustava grijanja i hlađenja na objektu NK LIV 1949 Vladislavci | 2.200,00 |
|  | Redovni servis i održavanje sustava grijanja i hlađenja na objektu NK GOLEO Dopsin | 2.200,00 |
|  | Kapitalna donacija za nabavu kosilice | 1.500,00 |
|  | Nabava sportske opreme | 18.000,00 |
|  | Izrada projektne dokumentacije za sportske objekte i terene | 5.000,00 |
|  | Sufinanciranje škole jahanja | 600,00 |
|  | **UKUPNO** | **137.392,10** |

Programom javnih potreba u sportu na području Općine Vladislavci za 2024. godinu propisano je da se doznaka tekuće donacije sredstava sportskim udrugama provodi temeljem Pravilnika o financiranju udruga iz Proračuna Općine Vladislavci („Službeni glasnik“ Općine Vladislavci br. 2/16, 5/21, 5/22 i 6/22- pročišćeni tekst).

U okviru Programa planiran je i redovni servis i održavanje sustava grijanja i hlađenja na objektu NK LIV 1949 Vladislavci i NK Goleo Dopsin, nabava sportske opreme, izrada projektne dokumentacije za sportske objekte i terene.

**II.**

U 2024. godini sredstva planirana Programom javnih potreba u sportu na području Općine Vladislavci za 2024. godinu, utrošena su za slijedeće namjene:

|  |  |  |  |
| --- | --- | --- | --- |
| **R.BR.** | **OPIS** | **PLANIRANO u €** | **IZVRŠENO u €** |
|  | Tekuće donacije sportskim udrugama | 45.585,50 | 45.585,50 |
|  | Rekonstrukcija postojećeg košarkaškog igrališta pri OŠ Vladislavci | 62.306,60 | 62.304,57 |
|  | Redovni servis i održavanje sustava grijanja i hlađenja na objektu NK LIV 1949 Vladislavci | 2.200,00 | 2.158,13 |
|  | Redovni servis i održavanje sustava grijanja i hlađenja na objektu NK GOLEO Dopsin | 2.200,00 | 2.158,13 |
|  | Kapitalna donacija za nabavu kosilice | 1.500,00 | 1.320,00 |
|  | Nabava sportske opreme | 18.000,00 | 17.995,95 |
|  | Izrada projektne dokumentacije za sportske objekte i terene | 5.000,00 | 5.000,00 |
|  | Sufinanciranje škole jahanja | 600,00 | 600,00 |
|  | **UKUPNO** | 137.392,10 | 137.122,28 |

U nastavku dajem pregled izvršenja po kategorijama:

1. **tekuće donacije sportskim udrugama**

**A.1. Tekuće donacije temeljem javnog natječaja**

Tekuće donacije sportskim društvima u iznosu od 45.585,50 € dodijeljene su sukladno Pravilniku o financiranju udruga iz Proračuna Općine Vladislavci („Službeni glasnik“ Općine Vladislavci br. 2/16, 5/21, 5/22 i 6/22- pročišćeni tekst), na način da je općinski načelnik raspisao natječaj za prijavu projekata i institucionalnu podršku udrugama za 2024. godinu iz proračuna Općine Vladislavci. Prvi natječaj je općinski načelnik raspisao u siječnju 2024. godine.

Po provedenom natječaju sredstva su dodijeljena slijedećim sportskim udrugama: Nogometnom klubu LIV 1949 Vladislavci, sa sjedištem u Vladislavcima, Športska 3 dodijeljen je iznos od 10.585,50. EUR, Nogometnom klubu „Goleo“ sa sjedištem u Dopsinu, J.J. Strossmayera 118a dodijeljen je iznos od 8.000,00 EUR., te Košarkaškom klubu Vladislavci sa sjedištem u Vladislavcima Kralja Tomislava 84 dodijeljen je iznos od 4.000,00 EUR

Drugi natječaj Općinski načelnik raspisao je u travnju 2024. godine.

Po provedenom natječaju sredstva su dodijeljena Košarkaškom klubu Vladislavci, sa sjedištem u Vladislavcima, Kralja Tomislava 84, dodijeljen je iznos od 1.000,00 EUR.

Treći natječaj Općinski načelnik raspisao je u kolovozu 2024. godine.

Po provedenom natječaju sredstva su dodijeljena slijedećim sportskim udrugama: Nogometnom klubu LIV 1949 Vladislavci, sa sjedištem u Vladislavcima, Športska 3 dodijeljen je iznos od 9.000,00 EUR, Nogometnom klubu „Goleo“ sa sjedištem u Dopsinu, J.J. Strossmayera 118a dodijeljen je iznos od 9.000,00 EUR, Košarkaškom klubu Vladislavci, sa sjedištem u Vladislavcima, Kralja Tomislava 84, dodijeljen je iznos od 4.000,00 EUR.

Ukupno je u 2024. godini odobren iznos od 45.585,50 € tekućih donacija sportskim udrugama.

Sa svim udrugama potpisani su ugovori o dodijeli sredstava, udruge su podnijele Izvješća o provedbi projekta u propisanim rokovima i obavljena je kontrola na licu mjesta za dodijeljene iznose veće od 2.654,46 €, kojom je utvrđeno da su sredstava korištena namjenski za odobrene namjene.

**A.2. donacije izravna dodjela**

Tekuće i Kapitalna donacija je dodijeljena temeljem odredbi Pravilniku o financiranju udruga iz Proračuna Općine Vladislavci („Službeni glasnik“ Općine Vladislavci br. 2/16, 5/21, 5/22 i 6/22- pročišćeni tekst). Kapitalna donacija je dodijeljena redovni servis i održavanje sustava grijanja i hlađenja na objektu NK LIV 1949 Vladislavci za nabavku sportskih rekvizita u iznosu od 660,00 EUR NK GOLEO Dopsin za nabavku kosilice u iznosu od 660,00 EUR i Konjičkom klubu „Slavonija i Baranja Ernestivno u iznosu od 600,0O EUR za sufinanciranje škole jahanja polaznicima s područja Općine Vladislavci.

1. **Rekonstrukcija postojećeg košarkaškog igrališta**

Programom javnih potreba u sportu na području Općine Vladislavci za 2024. godinu planirana je rekonstrukcija postojećeg košarkaškog igrališta Osnovne škole Mate Lovraka Vladislavci. U 2024. godini rekonstrukcija je izvedena u potpunosti, igralište koriste učenici OŠ Mate Lovraka Vladislavci i svi zainteresirani mještani općine.

Ukupna vrijednost radova izvršena je u iznosu od 62.304,57 EUR

1. **Redovni servis i održavanje sustava grijanja i hlađenja na objektu NK LIV 1949 Vladislavci i NK GOLEO Dopsin**

Programom javnih potreba u sportu na području Općine Vladislavci za 2024. godinu planiran je redovni servis i održavanje sustava grijanja i hlađenja na objektu NK LIV 1949 Vladislavci i NK GOLEO Dopsin, servisi i održavanje sustava su izvršeni, sustavi su ispravni i koriste se, za servis i održavanje utrošen je iznos od 4.316,26 EUR.

1. **Nabava sportske opreme**

Općina Vladislavci prijavila se na javni poziv Središnjeg državnog ureda za demografiju i mlade, za sufinanciranje provedbe edukativnih, kulturnih i sportskih aktivnosti djece predškolske dobi i djece od I. do IV. razreda osnovne škole, Projektom Škole nogometa za djece predškolske dobi i djece od I. do IV. razreda osnovne škole, te je u okviru projekta nabavljena sportska oprema i rekviziti za polaznike škole nogometa u vrijednosti od 17.995,95 EUR

**e) Izrada projektne dokumentacije za sportske objekte i terene**

Općina Vladislavci nastavila je izradu projektne dokumentacije za sportsko-rekreacijski centar Vladislavci, sportske terene Osnovne škole Mate Lovraka, te su u 2024. godini izgrađeni glavni projekti i troškovnici za rekonstrukciju rukometnog igrališta te za izgradnju teniskog terena. Ukupna vrijednost izrade projektne dokumentacije je 5.000,00 EUR.

**III.**

Ovo Izvješće upućuje se na razmatranje i usvajanje Općinskom vijeću Općine Vladislavci.

KLASA: 400-01/23-06/01

URBROJ: 2158-41-02-25-07

Vladislavci, 18. ožujka 2025.

**Općinski načelnik**

Marjan Tomas, v. r.